VENDIM
Nr. 161, datë 12.10.2017

PËR FILLIMIN E PROCEDURËS PËR HARTIMIN DHE MIRATIMIN E LICENCËS PËR AKTIVITETIN E SHPËRNDARJES SË GAZIT NATYROR

Në mbështetje të neneve 16, të ligjit nr. 43/2015, “Për sektorin e energjisë elektrike”, si dhe të seksionit II, nenit 22 dhe 23 të ligjit nr. 102/2015, “Pёr sektorin e gazit natyror”, si dhe nenit 26 të
“Rregullores për organizimin, funksionimin dhe procedurat e ERE-s”, miratuar me vendimin e
bordit të ERE-s nr. 96, datë 17.6.2016; bordi i Entit Rregullator të Energjisë (ERE), në mbledhjen e tij  të  datës  12.10.2017,  mbasi  shqyrtoi  relacionin  për  fillimin  e  procedurës  për  hartimin	dhe
miratimin e licencës për aktivitetin e shpërndarjes së gazit natyror,  të përgatitur nga drejtoritë
teknike,
konstatoi:
- Në zbatim të parashikimeve të ligjit nr. 102/2015, “Për sektorin e gazit natyror”, ERE ka
kompetencën për të hartuar licencën për aktivitetin e shpërndarjes së gazit natyror.
- ERE ka hartuar draftin bashkëlidhur duke përmirësuar apo modifikuar kushtet, afatet apo të
drejtat e detyrimet e të licencuarit me ato të parashikuara në ligjin nr. 102/2015, “Për gazin natyror”.
Për gjithë sa më sipër, bordi i ERE-s

VENDOSI:

1. Të fillojë procedurat për hartimin dhe miratimin e licencës për aktivitetin e shpërndarjes së gazit natyror.
2. Drejtoria Juridike dhe Mbrojtjes së Konsumatorëve të njoftojë palët e interesit për vendimin e bordit të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.
Ky vendim mund të ankimohet në Gjykatën Administrative Tiranë, brenda 45 ditëve nga data e botimit në Fletoren Zyrtare.

